Cuneiform Tablet RA 60 35
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma i-ku-pí-a-ma ta-áš-pu-ra-am um-ma a-ta-ma ší-im AN.NA-ki-a ù {TÚG}šu-lu-up-kà-e-a a-na wa-aḫ-šu-ša-na šé-bi₄-lá a-na AN.NA-ki-kà 11 ma-na.TA ù šu-lu-up-kà-e-kà 50 ma-na.TA URUDU SIG₅ ú-šé-ba-al a-na KÙ.BABBAR-pì 1 GÚ 35 ma-na ší-im KÙ.BABBAR ù KÙ.GI a-dí-ni ib-ni-lí URUDU lá iš-qú-lam ù šu-a-tí a-lá-qé-ma a ma-lá tí-ir-tí-kà né-pá-áš a-du-um URUDU ša il₅-we-da-ku ša ta-áš-pu-ra-ni iš-tù wa-aḫ-šu-ša-na i-tù-ra-ma il₅-we-da-ak-ma URUDU il₅-té-qé-šu i ša-am-ší ṭup-pá-am ú-lá-pí-ta-ku-ni na-áš-pé-er-ta-kà ú-ša-áš-mì-a-ni ù um-ma šu-ut-ma 50 {TÚG}ku-ta-nu ša PUZUR₄-a-šur le-zi-ba-kum ṭup-pá-am ša 2 ma-na ša en-um-a-šur mì-šu-um lá ta-ḫa-ri-im